รบกวนสอบถามครับผมมีอาการ ย้ำคิดย้ำทำกับการกังวลเรื่องความสะอาดครับ ต้องล้างมือมากเกินจำเป็น หลายครั้งที่น้ำหล่อลื่นออกมาตอนเช้าทำให้กังวลเรื่องความสะอาด และกลัวคนอื่นสกปรกมากครับ จึงอยากสอบถามว่าน้ำหล่อลื่นและน้ำอสุจิ สกปรกหรือไม่ครับ หากบังเอิญไปโดนสิ่งของและปล่อยทิ้งไว้ มีผลอะไรมั้ยต่อคนอื่นมั้ยครับ และมีวิธียังยั้งอาการย้ำคิดย้ำทำในกรณีนี้แนะนำมั้ยครับ ขอบครับ
สวัสดีค่ะ อาการหรือโรคย้ำคิดย้ำทำดังกล่าวมา เป็นอาการทางจิตที่ผู้ป่วยจะมีรูปแบบความคิดหรือความกลัวที่ไม่สมเหตุสมผลจนนำไปสู่การทำพฤติกรรมบางอย่างซ้ำไปซ้ำมา เช่น คิดว่ามือสกปรกตลอดเวลาจึงต้องล้างมือบ่อยๆ คิดว่าลืมปิดประตูบ้านหรือเตาแก๊สจึงต้องคอยตรวจตราจนไปทำงานสาย หรือคิดเรื่องใดเรื่องหนึ่งซ้ำไปมามากผิดปกติเป็นต้นน้ำหล่อลื่นในอสุจิอาจจะมีเชื้อโรคติดต่อทางเพศสัมพันธ์ได้ จึงไม่ควรไปจับค่ะการรักษาภาวะดังกล่าวนี้มีทั้งการปรับพฤติกรรม การทำจิตบำบัด การใช้ยาเพื่อช่วยควบคุมอาการ เช่น โคลมิพรามีน เซอร์ทราลีน พาร็อกซีทีน ฟลูวอกซามีน หรือฟลูออกซิทีน เป็นต้น ซึ่งควรอยู่ภายใต้การดูแลของจิตแพทย์เท่านั้นแนะนำว่าถ้ามีอาการมากจนรบกวนการใช้ชีวิตประจำวันดังกล่าวมา ควรรีบไปพบแพทย์เพื่อตรวจเพิ่มเติมและถ้ามีโรคจริงก็ควรรักษาต่อเนื่อง